b"\n_START_ARTICLE_\nNan Goldin\n_START_PARAGRAPH_\nNan Goldin (s. 1953) on merkitt\xc3\xa4v\xc3\xa4 yhdysvaltalainen valokuvataiteilija ja dokumenttivalokuvaaja.\n_START_SECTION_\nEl\xc3\xa4m\xc3\xa4kerta\n_START_PARAGRAPH_\nGoldin syntyi Washington DC:ss\xc3\xa4 ja kasvoi DC:n esikaupungissa Marylandissa, mutta karkasi kotoa ja oli eri kasvattiperheiss\xc3\xa4. My\xc3\xb6hemmin h\xc3\xa4n opiskeli Satya Community Schoolissa Bostonissa, miss\xc3\xa4 opettaja esitteli h\xc3\xa4nelle kameran vuonna 1968, kun h\xc3\xa4n oli 15-vuotias. H\xc3\xa4nen ensimm\xc3\xa4inen oma n\xc3\xa4yttelyns\xc3\xa4 oli Bostonissa vuonna 1973, perustuen h\xc3\xa4nen valokuvaamiselleen kaupungin homo- ja transvestiittiyhteis\xc3\xb6jen keskell\xc3\xa4, joille h\xc3\xa4net esitteli h\xc3\xa4nen yst\xc3\xa4v\xc3\xa4ns\xc3\xa4 David Armstrong. Goldin valmistui 1977 Tuftsin yliopiston Bostonin School of the Museum of Fine Artsista, jossa h\xc3\xa4n ty\xc3\xb6skenteli p\xc3\xa4\xc3\xa4asiassa Cibachrome-vedosten kanssa._NEWLINE_Valmistumisensa j\xc3\xa4lkeen h\xc3\xa4n muutti New Yorkiin ja aloitti post-punk- ja new wave -musiikkipiirien dokumenttivalokuvauksen. H\xc3\xa4n kuvasi my\xc3\xb6s kaupungin energist\xc3\xa4 homoalakulttuuria 1970-luvun lopulla ja 1980-luvun alussa, mennen v\xc3\xa4hitellen Boweryn kovien huumeiden alakulttuuriin. N\xc3\xa4m\xc3\xa4 vuosina 1979\xe2\x80\x931986 otetut kuvat muodostavat h\xc3\xa4nen maineikkaan ty\xc3\xb6ns\xc3\xa4 The Ballad of Sexual Dependency. Kuvien valokuvaestetiikka ilment\xc3\xa4\xc3\xa4 huumeiden k\xc3\xa4ytt\xc3\xb6\xc3\xa4, v\xc3\xa4kivaltaa, aggressiivisia pariskuntia ja omael\xc3\xa4m\xc3\xa4kerrallisia hetki\xc3\xa4. Suurin osa h\xc3\xa4nen Ballad-kohteistaan kuoli 1990-luvulla  joko huumeiden yliannostukseen tai AIDSiin; mukaan lukien h\xc3\xa4nen l\xc3\xa4heiset yst\xc3\xa4v\xc3\xa4ns\xc3\xa4 ja usein kuvauksen kohteena olleet Greer Lankton ja Cookie Mueller. Balladin jatkoksi h\xc3\xa4n yhdisti kuviaan kahteen muuhun sarjaan: I'll Be Your Mirror ja All By Myself._NEWLINE_Vuonna 2007 Goldinille my\xc3\xb6nnettiin Hasselblad-palkinto."